
Text rozhodnutia
Súd: Krajský súd Košice Spisová značka: 1Co/613/2014 Identifikačné číslo súdneho spisu: 7010899373 Dátum vydania rozhodnutia: 13. 01. 2016 Meno a priezvisko sudcu, VSÚ: JUDr. Peter Tutko ECLI: ECLI:SK:KSKE:2016:7010899373.2 ROZSUDOK V MENE SLOVENSKEJ REPUBLIKY Krajský súd v Košiciach v senáte zloženom z predsedu senátu JUDr. Petra Tutka a sudcov JUDr. Ladislava Cakociho a JUDr. Adriány Murínovej v právnej veci žalobkyne Východoslovenskej energetiky a.s., so sídlom v Košiciach, Mlynská č. 31, IČO: 44483767, proti žalovanej E. Š., E. G. R., K. Č.. X, P.C. W. Y. Š., E. G. R., K. Č.. XXXX/X, o zaplatenie 316,88 eura, o odvolaní žalovanej proti rozsudku Okresného súdu Košice I zo dňa 26.11.2013 č.k. 34C/108/2012-44 takto r o z h o d o l : P o t v r d z u j e rozsudok. Žalovaná je povinná nahradiť žalobkyni na trovách odvolacieho konania sumu 39,53 eura platbou JUDr. Marekovi Hroudovi, advokátovi do troch dní od právoplatnosti rozsudku. o d ô v o d n e n i e : Napadnutým rozsudkom súd prvého stupňa zaviazal žalovanú zaplatiť právnemu predchodcovi žalobkyne sumu 316,88 eura s 9 % úrokom z omeškania od 07.06.2011 do zaplatenia a na trovách konania sumu 83,56 eura všetko do troch dní od právoplatnosti rozsudku. Týmto rozsudkom rozhodol súd prvého stupňa o peňažnom nároku žalobkyne titulom poskytnutej dodávky elektrickej energie pre domácnosť. Pri rozhodovaní vychádzal súd prvého stupňa zo zistenia, že žalobkyňa fakturovala žalovanej dodávku elektrickej energie za obdobie od 23.09.2010 do 08.04.2011 na odbernom mieste - bytu nachádzajúceho sa na ulici Š. Č.. X G. Č., ktorého vlastníčkou v uvedenom čase bola žalovaná. Za uvedené obdobie bola žalovanej vyúčtovaná spotreba elektriny faktúrou zo dňa 23.05.2011 v sume 316,88 eur so splatnosťou do 06.06.2011. Žalovaná uvedenú faktúru neuhradila, preto žalobkyňa žiadala zaplatenie aj 9 % ročného úroku z omeškania. Na základe uvedených zistení a po vykonanom dokazovaní dospel súd prvého stupňa k záveru, že návrh žalobkyne je dôvodný. Mal za preukázané, že právny predchodca žalobkyne dodával pre žalovaného elektrickú energiu na odbernom mieste Š. Č.. X G. Č. na základe uzavretej zmluvy č. XXXXXXX. P. W. W. XX.XX.XXXX Z. XX.XX.XXXX žalobkyňa dodala žalovanej elektrickú energiu, ktorú jej vyúčtoval faktúrou na celkovú sumu 316,88 eura. Pretože žalovaná predmetnú cenu za dodávku elektrickej energie neuhradila, súd zaviazal žalovanú k zaplateniu ceny za dodávku elektrickej energie v žalovanej výške. Vzhľadom na to, že žalovaná bola v omeškaní s plnením peňažného dlhu, zaviazal ju zaplatiť žalobkyni aj príslušný úrok z omeškania vo výške 9 % ročne od 07.06.2011 do zaplatenia. Vzhľadom na to, že žalobkyňa mala vo veci plný úspech uložil súd žalovanej povinnosť nahradiť žalobkyni aj trovy konania (§ 142 ods. 1 O.s.p.). Proti tomuto rozsudku podala včas odvolanie žalovaná prostredníctvom opatrovníčky. Žiadala, aby odvolací súd napadnutý rozsudok súdu prvého stupňa zrušil a vec vrátil súdu prvého stupňa na nové konanie. V odvolaní navrhla, aby súd výsluchol ako účastníčku konania žalovanú na vyjadrenie, či v období od 23.09.2010 až do 08.04.2011 bola užívateľkou bytu v Č. a či spotrebovala elektrickú energiu na odbernom mieste za uvedené obdobie. Podľa názoru opatrovníčky aj keď bola ustanovená žalovanej z dôvodu, že žalovaná bola obmedzená v spôsobilosti na právne úkony, to však neznamená, žeby sa nemohla vo veci samej vyjadriť k podanému návrhu. Poukazovala na skutočnosť, že súdu nebola predložená ani zmluva, na základe ktorej by žalovaná sa stala odberateľkou elektrickej energie. Ako vyplýva z návrhu, žalobca takouto zmluvou nedisponuje a preto je vôbec otázne, či žalovaná bola skutočnou odberateľkou elektrickej energie. Byt ktorý vlastní žalovaná sa nachádza G. Č. v obytnom dobe, v ktorom žijú neprispôsobiví obyvatelia a je možné, že odber elektriny bol uskutočnený inými osobami ako bola žalovaná. Ak mal vzniknúť zmluvný vzťah medzi žalobcom a žalovanou, mal by žalobca súdu predložiť originál zmluvy o dodávke elektriny, na ktorej by mal byť podpis žalovanej. Žalobkyňa vo svojom písomnom vyjadrení k podanému odvolaniu navrhla, aby odvolací súd napadnutý rozsudok potvrdil a priznal mu náhradu trov odvolacieho konania. Na základe podaného odvolania odvolací súd preskúmal napadnutý rozsudok a konanie mu predchádzajúce podľa § 212 ods. 1, 3 O.s.p. bez nariadenia odvolacieho pojednávania postupom podľa § 214 ods. 2 O.s.p. a dospel k záveru, že odvolanie žalovanej nie je dôvodné. Odvolací súd je v prejednávanej veci toho názoru, že súd prvého stupňa správne zistil skutkový stav veci ak dospel k záveru, že žalovaná neuhradila právnej predchodkyni žalobkyne dodávku elektrickej energie, ktorý následne aj správne právne posúdil ak žalobe vyhovel. Ani počas odvolacieho konania nedošlo k zmene skutkového ani právneho stavu, preto odvolací súd na skutkové zistenia a na právne normy, ktoré použil súd prvého stupňa poukazuje a v celom rozsahu sa s nimi stotožňuje. K odvolaniu žalovanej je potrebné uviesť, že toto nemožno považovať za dôvodné ak vychádza z názoru, že žalobkyňa nedisponuje s originálom zmluvy o dodávke elektrickej energie. K tomu je potrebné uviesť, že žalobkyňa v rámci odvolacieho konania predložila súdu Zmluvu o dodávke elektriny pre domácnosť, ktorú uzatvorila právna predchodkyňa žalobkyne so žalovanou dňa 23.09.2010 ako odberateľom s dohodnutým odberným miestom Š. Č.. X G. Č.. Zo Zmluvy o dodávke elektriny pre domácnosť je zrejmé, že žalovaná zmluvu podpísala dňa 22.09.2010. Opatrovníčka žalovanej na pojednávaní potvrdila, že žalovaná v uvedenom byte počas fakturačného obdobia t.j. od 23.9.2010 do 8.4.2011 bývala. Bez významu je tvrdenie žalovanej v odvolaní, že byt ktorý vlastnila sa nachádzal v bytovom dome, v ktorom žijú neprispôsobiví obyvatelia a teda, že je možné, že odber elektriny bol uskutočnený inými osobami. Uvedená skutočnosť je bez právneho významu z toho dôvodu, že žalobca v konaní uplatnil peňažný nárok za dodávku elektrickej energie žalovanej na dohodnuté odberné miesto. Vzhľadom na uvedené možno konštatovať, že nie sú dané žalovanou uvádzané odvolacie dôvody, preto odvolací súd napadnutý rozsudok podľa § 219 O.s.p. ako vecne správny potvrdil. Výrok o trovách odvolacieho konania vyplýva z ust. § 142 ods. 1 O.s.p. v spojení s § 224 ods. 1 O.s.p. podľa ktorých právo na náhradu trov odvolacieho konania má úspešný účastník, v danom prípade žalobkyňa, preto jej súd priznal náhradu trov odvolacieho konania spočívajúcich v trovách právneho zastúpenia, a to za jeden úkon právnej pomoci - písomné vyjadrenie k odvolaniu v sume 24,90 eura podľa § 10 ods. 1 vyhl. č. 655/2004 Z.z. a k tomu 1 x režijný paušál v sume 8,04 eura. Uvedené rozhodnutie prijal senát Krajského súdu v Košiciach pomerom hlasov 3:0. Poučenie: Proti tomuto rozsudku odvolanie nie je prípustné.

